IN DIE HOOGGEREGSHOF VAN SUID-AFRIKA 
 			(KAAP DIE GOEIE HOOP PROVINSIALE AFDELING)

SAAKNOMMER								SS.41/2008

DATUM:									26 FEBRUARIE 2009

In die saak tussen

DIE STAAT

 en

THANDO DEPANA

					UITSPRAAK

LE GRANGE, R

Die beskuldigde, luidens die klagstaat, staan tereg op 'n aanklagte van moord. Volgens die Akte van Beskuldiging word dit beweer dat 30 Julie 2006 te of naby Cloetestraat, Laingville, St Helenabaai, wederregtelik en opsetlik ene Christoffel Jacobus le Roux gedood het deur hom met 'n mes te steek. Die bepaling van die Strafregwysigingswet, Wet 105 van 1997 (ook bekend as die Minimum Vonnis Wet) is ook van toepasing.

Dit as rigsnoere, is dit belangrik om die getuienis van die staat te evalueer. Dit is gemeensaak dat die polisie op die aand van die voorval op twee geleenthede by die huis van Xolani Mnxakhwe was. Op die eerste geleentheid het die polisie horn versoek om die geraas van die musiek by sy woning te verminder, aangesien daar 'n klagte gekom het van rusverstoring.    'n Onderonsie het ontstaan waarna die polisie die toneel verlaat het.

Die twee polisiebeamptes, Perswall Jacobs en Patrick Visser wat saam met die oorledene na die voordeur gestap het, se getuienis is ook nie sonder kritiek nie. Die getuieverklarings wat hulle ure na die voorval onder eed afgele het, stem feitelik woordeliks ooreen. Tog verskil hulle getuienis in hierdie hot hemelsbreed van mekaar. Jacobs het getuig dat die beskuldigde en sy broer uit die woning gekom het terwyl Xolani in die deur van die woning gestaan het. Die oorledene het die beskuldigde uit die pad gestoot om by die voordeur uit te kom waarna die beskuldigde die oorledene twee keer met 'n mes in die bors gesteek het.    Die beskuldigde en sy broer het daarna die huis ingehardloop.     Hierdie weergawe bots in wesenlike opsigte met die weergawe van Visser.

Visser getuig dat Xolani in die voordeur gestaan het. Die oorledene was op pad na die voordeur. Die beskuldigde het daarna oor die regterkantste skouer van Xolani twee keer met 'n mes na die oorledene gesteek. Volgens Visser was die beskuldigde se broer op daardie stadium nie op die toneel nie.

Bewysstuk   1   gesien   nie.     Sy  getuienis   is  verder  dat 'n polisiebeampte, naamlik Van Dorp, horn vergesel het met sy deursoeking.

Dit dien gemeld te word dat die manier en wyse waarop hierdie saak deur die polisie ondersoek was, kommerwekkend is. Nie net was die moordtoneel deur die polisielede vertrap nie, maar is daar op 'n baie swak en onprofessionele wyse met wesenlike bewysstukke in hierdie saak gepeuter alvorens dit versend was vir forensiese analise.